En ung mand påkørte både skilte og hække under spritkørsel i Voerså.

Natten til lørdag kørte en 29-årig beruset mand rundt på en traktor på Østkystvejen i Voerså. Han var så fuld, at han ikke havde kontrol over køretøjet. Så han ramlede både ind i skilte og hække. Det fortæller vagtchef hos Nordjyllands Politi, Bent Højgaard. Ingen kom dog til skade under den unge mands spritkørsel. Politiet blev alarmeret, og manden blev stoppet. Han blev anholdt - sigtet for spirituskørsel. Han er løsladt igen, men kan formentlig vente at blive præsenteret for et erstatningskrav på grund af de materielle skader, han forvoldte i traktoren.